### **Izvješće o izvršenju Programa rada Turističke zajednice Grada Kutjeva za 2023. godinu**

### 

**Turistički rezultati u 2023. godini**

Prema podacima iz sustava eVisitor na području Kutjeva 2022. godine zabilježeno je ukupno 2.614 dolazaka, dok je u 2023. godini zabilježeno 3.387 dolazaka.  
Također, 2022. godine zabilježeno je 4.243 noćenja, dok je 2023. godine zabilježeno 6.199 noćenja.  
U nastavku pregled statističkih podataka iz sustava eVisitor za 2022. godinu i 2023. godinu:

Turistički promet domaći/strani turisti  
Razdoblje: 01.01.2022. – 31.12.2022.

|  |  |  |  |  |  |  |
| --- | --- | --- | --- | --- | --- | --- |
| Vrsta turista | Dolasci | Noćenja | Broj turista | Udio dolasci | Udio noćenja | Udio broj turista |
| Domaći | 2.058 | 3.305 | 2.072 | 78,73% | 77,89% | 78,84% |
| Strani | 556 | 938 | 556 | 21,27% | 22,11% | 21,16% |
| **Ukupno** | **2.614** | **4.243** | **2.628** | **100%** | **100%** | **100%** |

Turistički promet domaći/strani turisti  
Razdoblje: 01.01.2023. – 31.12.2023.

|  |  |  |  |  |  |  |
| --- | --- | --- | --- | --- | --- | --- |
| Vrsta turista | Dolasci | Noćenja | Broj turista | Udio dolasci | Udio noćenja | Udio broj turista |
| Domaći | 2.510 | 4.609 | 2.512 | 74,11% | 74,35% | 74,06% |
| Strani | 877 | 1.590 | 880 | 25,89% | 25,65% | 25,94% |
| **Ukupno** | **3.387** | **6.199** | **3.392** | **100%** | **100%** | **100%** |

**PRIHODI PO VRSTAMA**

**1. Izvorni prihodi**

**1.1. Prihodi od turističke pristojbe**

Turistička pristojba prihod je turističkih zajednica. Turističke zajednice turističku pristojbu koriste za izvršavanje svojih zadaća i za svoje poslovanje sukladno godišnjem programu rada i financijskom planu. Turistička pristojba u Gradu Kutjevu raspoređuje se prema sljedećem rasporedu:

* 80% Turističkoj zajednici Grada Kutjeva
* 20% Turističkoj zajednici Požeško – slavonske županije

Prihod od turističke pristojbe za 2023. godinu**:** 4.425,41 eura.

**1.2. Prihodi od turističke članarine**

Turistička članarina prihod je turističkih zajednica, a raspoređuje se sukladno odredbama Zakona o članarinama u turističkim zajednicama. Obveznici plaćanja članarine su fizičke i pravne osobe koje obavljaju djelatnost koje su raspoređene u pet skupina. Obveznici plaćaju članarinu ovisno o skupini kojoj pripada njihova djelatnost.

Prihod od turističke članarine za 2023. godinu: 8.016,19 eura.

Ukupno turistička pristojba i turistička članarina: 12.441,60 eura.

**2. Prihodi iz proračuna grada**

Turistička zajednica Grada Kutjeva ostvaruje prihode iz lokalne samouprave Grada Kutjeva za programske aktivnosti i aktivnosti turističkog ureda.

Za programske aktivnosti Turistička zajednica Grada Kutjeva iz proračuna lokalne samouprave ostvaruje prihode za financiranje projekata koji unapređuju i poboljšavaju uvjete boravka turista te potiču razvoj svih oblika turizma i vrše prezentaciju i promociju turističke ponude na području grada Kutjeva.

Za aktivnosti ureda Turistička zajednica grada Kutjeva iz proračuna lokalne samouprave ostvaruje prihode za financiranje plaće zaposlenika i svih ostalih izdataka turističkog ureda.

Prihodi iz proračuna Grada Kutjeva za 2023. godinu: 62.700,00 eura.

**3. Prihodi od sustava turističkih zajednica**

**3.1. Prihodi od HTZ- Fond za turistički nedovoljno razvijena područja i kontinent**

Prihodi koje je Turistička zajednica Grada Kutjeva ostvarila iz Fonda za turistički nedovoljno razvijena područja i kontinent sa rokom iskorištenja u 2023. godini sukladno Uredbi o namjeni i načinu raspodjele sredstava Fonda za turistički nedovoljno razvijena područja i kontinent.  
Sredstva iz Fonda za turistički nedovoljno razvijena područja i kontinent za projekt „Festival graševine, 2023.“: 19.834,00 eura.

**4. Prihodi iz EU fondova**

Prihod turističke zajednice koje bi turistička zajednica ostvarila kroz provedbu projekata financiranih iz sredstava Europske unije.

U 2023. godini nije bilo prihoda iz EU fondova.

**5. Prihodi od gospodarske djelatnosti**

Pod ovom stavkom nalaze se prihodi koje je Turistička zajednica Grada Kutjeva ostvarila od zakupa imovine i/ili javnih površina danih na kratkotrajno upravljanje od jedinice lokalne samouprave, npr. zakup štandova i kućica za manifestacije.

Prihodi od gospodarske djelatnosti za 2023. godinu: 520,00 eura.

**6. Preneseni prihodi iz prethodne godine**

Prihod prenesen iz 2022. godine: 8.455,41 eura.

**7. Ostali prihodi**

Pod ovom stavkom nalaze se prihodi od pravnih i fizičkih osoba koji svojevoljno podupiru određenu aktivnost koju provodi turistička zajednica, donacije, potpore i slično.   
U 2023. godini nije bilo prihoda od donacija.

**Ukupno prihodi za 2023. godinu: 103.951,47 eura.**

**AKTIVNOSTI PO VRSTAMA**

**1. ISTRAŽIVANJE I STRATEŠKO PLANIRANJE**

**1.1. Izrada strateških /operativnih/komunikacijskih/akcijskih dokumenata:**

Turistička zajednica Grada Kutjeva nije sudjelovala u izradi strateških i razvojnih planova turizma na području destinacije u 2023. godini.

Rashodi: 0,00 eura.

**1.2. Istraživanje i analiza tržišta**

Turistička zajednica Grada Kutjeva izrađivala je prema potrebi redovne analize za potrebe Turističke zajednice Požeško-slavonske županije na način aktivnog sudjelovanja u redovnom poslovanju u 2023. godini.

Rashodi: 0,00 eura.

**1.3. Mjerenje učinkovitosti promotivnih aktivnosti**

Turistička zajednica Grada Kutjeva nije imala rashode mjerenja učinkovitosti promotivnih aktivnosti u 2023. godini.

Rashodi: 0,00 eura.

Ukupni rashodi za aktivnost Istraživanje i strateško planiranje: 0,00 eura.

**2. RAZVOJ TURISTIČKOG PROIZVODA**

**2.1. Identificiranje i vrednovanje resursa te strukturiranje turističkih proizvoda**

Turistička zajednica Grada Kutjeva radila je na popisu resursa koje je moguće turistički valorizirati te iste povezati u nove programe destinacije. Isti služe kao temelj za promotivni materijal koji se objavljuje na web stranice. Turistička zajednica Grada Kutjeva radila je na poboljšanju razvoja događanja u Kutjevu i na motivima dolaska kako za individualne, tako i za grupne goste, na način aktivnog sudjelovanja u redovnom poslovanju u 2023. godini s ciljem povećanja broja dolazaka postojećih i potencijalnih turista te promocije destinacije.

Rashodi: 0,00 eura.

**2.2. Sustavi označavanja kvalitete turističkog proizvoda**

Turistička zajednica Grada Kutjeva radila je na umrežavanju turističkih subjekata te poboljšanju kvalitete turističkog proizvoda na način aktivnog sudjelovanja u redovnom poslovanju. Suradnja turističke zajednice s predstavnicima turističke ponude – vinarima, ugostiteljima i vlasnicima smještajnih objekata vezano uz manifestacije koje su se održale u 2023. godini.

Cilj aktivnosti: Umrežavanjem turističkih subjekata te kvalitetnim smjernicama doći će do poboljšanja uvjeta boravka turista u destinaciji te poboljšanja kvalitete turističkog proizvoda.

Rashodi: 0,00 eura.

**2.3. Podrška razvoju turističkih događanja**

Turistička zajednica Grada Kutjeva i Grad Kutjevo dugi niz godina organiziraju razne kulturno – zabavne manifestacije koje su već prepoznatljive diljem Hrvatske. Cilj aktivnosti je razvoj vinskog turizma kao jednog od najzastupljenijih turističkih proizvoda na području destinacije. Kutjevo kao prijestolnica vina svake godine na manifestacijama privlači sve veći broj posjetitelja. Najveće i najznačajnije manifestacije su naravno one vinskog karaktera koje svake godine pomalo širimo i dodajemo nove sadržaje kako bismo obogatili turističku ponudu.

U 2023. godini Turistička zajednica Grada Kutjeva imala je troškove u organizaciji manifestacija: Vincelovo, Uskršnji sajam, Festival graševine, Ribarske večeri u Vetovu, Dan grada Kutjeva, Martinje i Advent u Kutjevu.

**Vincelovo** jetradicionalna pučka svetkovina u čast blagdana sv. Vinka, zaštitnika vinogradara kojom vinogradari kutjevačkog kraja kroz stoljeće obilježavaju početak radova u svojim vinogradima. Vincelovo u Kutjevu održano je na jedinstvenom Trgu graševine, a poznato je po “vincelovskoj vatri” te bogatoj vinskoj i gastro ponudi. Uz tradicionalnu tamburašku glazbu, posjetitelji su imali priliku za degustaciju najfinijih sorti vina kutjevačkog kraja.  
Ukupni rashodi za Vincelovo 2023. godine: 3.382,04 eura.

**Uskršnji sajam -** sajam cvijeća i rukotvorina, druženje, kreativne radionice i zabavni program za djecu aktivnosti su koje su održane na Trgu graševine na Uskršnjem sajmu u Kutjevu.  
Ukupni rashodi za Uskršnji sajam 2023. godine: 34,07 eura.

**Festival graševine** najposjećenija je manifestacija koja sljubljuje glazbu i vino, okuplja stručnjake u vinogradarskoj proizvodnji, ljubitelje tamburaške glazbe i brojne druge goste. Program Festivala graševine započeo je Danom otvorenih podruma, a nastavio se kroz aktivnosti vinske radionice, salon ocijenjenih vina, eno gastro sajam na Trgu graševine, vinski maraton, dječja utrka traktora, vinska alka te glazbeni program.

Sredstva HTZ-a iz Fonda za turistički nedovoljno razvijena područja i kontinent: 19.834,00 eura.  
Vlastita sredstva: 14.912,94 eura.  
Ukupni rashodi za Festival graševine 2023. godine: 34.746,94 eura.

**Ribarske večeri u Vetovu** – gastro manifestacija koja privlači veliki broj posjetitelja ribljim specijalitetima te najfinijim vinima kutjevačkog vinogorja.   
Ukupni rashodi za Ribarske večeri u Vetovu 2023. godine: 582,50 eura.

Povodom **Dana grada Kutjeva** održane su kulturno – zabavne aktivnosti: kazališna predstava za djecu, kazališna predstave za odrasle, glazbena večer na kojoj je nastupila klapa Rišpet te smotra starogradskih pjesama i plesova.  
Ukupni rashodi za Dan grada Kutjeva 2023. godine: 11.462,28 eura.

**Martinje** - Turistička zajednica Grada Kutjeva u suradnji s udrugom Kutjevački vinari i Hrvatskim planinarskim društvom Vidim Kutjevo, organizirala je manifestaciju **Kutjevačko Martinje,** 2023. godine na kojoj su održane razne aktivnosti: dan otvorenih podruma, planinarski izlet uz vodiče HPD Vidim Kutjevo, martinjski sajam, povorka i blagoslov mošta ispred crkve, martinjski obred uz vinskog biskupa te glazbeni program na kojem su nastupili: Tamburaški sastav de Gotho i TS Žute dunje.  
Ukupni rashodi za Martinje 2023. godine: 14.042,29 eura.

**Advent u Kutjevu** - uz tople peći na Trgu graševine posjetitelji su uživali uz kuhano vino i čaj te gastro ponudu, a najmlađi posjetitelji su imali mogućnost korištenja klizališta.  
Ukupni rashodi za Advent u Kutjevu 2023. godine: 946,06 eura.

Troškovi organizacije i provedbe ovih manifestacija uključuju sljedeće: informiranje javnosti o događanjima, izrada plakata i letaka namijenjenih promociji i najavi manifestacija, honorari glazbenih izvođača, najam pozornice, rasvjete i razglasa, angažmani voditelja programa, materijalni troškovi, troškovi najma ekoloških kabina, troškovi reprezentacije (ugostiteljske usluge, hrana i piće i smještaj određenih sudionika).

Ukupni rashodi za aktivnost Podrška razvoju turističkih događanja 2023. godine: 65.196,18 eura.

**2.4. Turistička infrastruktura**

Turistička zajednica Grada Kutjeva u 2023. godini nije imala rashode turističke infrastrukture.

Rashodi: 0,00 eura.

**2.5. Podrška turističkoj industriji**

Turistička zajednica Grada Kutjeva u 2023. godini nije imala trošak potpore prema turističkim agencijama i turističkim operatorima.

Rashodi: 0,00 eura.

Ukupni rashodi za aktivnost Razvoj turističkog proizvoda: 65.196,18 eura.

**3. KOMUNIKACIJA I OGLAŠAVANJE**

**3.1. Sajmovi, posebne prezentacije i poslovne radionice**

Za poslovne radionice, prezentacije i sajmove Turistička zajednica Grada Kutjeva u 2023. godini nije imala troškova.

Rashodi: 0,00 eura.

**3.2. Suradnja s organizatorima putovanja**

Turistička zajednica Grada Kutjeva u 2023. godini nije sudjelovala u organizaciji studijskih putovanja u suradnji s organizatorima putovanja.

Rashodi: 0,00 eura.

**3.3. Kreiranje promotivnog materijala**

Turistička zajednica Grada Kutjeva u 2023. godini imala je rashod kreiranja promotivnog materijala u iznosu 1.091,34 eura..

Rashodi kreiranja promotivnog materijala: 1.091,34 eura.

**3.4. Internetske stranice**

Održavanje internetskih stranica u cilju promocije destinacije i turističke ponude na području grada Kutjeva te informiranje posjetitelja web stranice o svim aktualnostima vezanima uz turističku ponudu.  
Ukupni rashodi za održavanje internetskih stranice: 125,00 eura.

**3.5. Kreiranje i upravljanje bazama turističkih podataka**

Turistička zajednica Grada Kutjeva s ciljem bolje informiranosti turista o turističkoj ponudi na području grada Kutjeva pripremala je i sortirala podatke o turističkoj ponudi u svojoj destinaciji na način aktivnog sudjelovanja u redovnom poslovanju.

Rashodi: 0,00 eura.

**3.6. Turističko-informativne aktivnosti**

Turistička zajednica Grada Kutjeva u 2023. godini nije imala troškove turističko-informativnih aktivnosti.

Rashodi: 0,00 eura.

Ukupni rashodi za aktivnost Komunikacija i oglašavanje: 1.216,34 eura.

**4. DESTINACIJSKI MENADŽMENT**

**4.1. Turistički informacijski sustavi i aplikacije/eVisitor**

eVisitor je informacijski sustav za prijavu i odjavu turista koji koriste fizičke i pravne osobe koje djeluju kao pružatelji usluga smještaja (iznajmljivači).

Turistička zajednica Grada Kutjeva na raspolaganju je svim subjektima oko aktualnosti vezanih uz sustav eVisitor na način aktivnog sudjelovanja u redovnom poslovanju.

Rashodi: 0,00 eura.

**4.2. Upravljanje kvalitetom u destinaciji**

Upravljanje kvalitetom u destinaciji s ciljem umrežavanja svih turističkih subjekata na području grada Kutjeva što će u konačnici omogućiti bolje uvjete boravka turistima na način aktivnog sudjelovanja u redovnom poslovanju.  
Rashodi: 0,00 eura.

**4.3. Poticanje na očuvanje i uređenje okoliša**

Turistička zajednica Grada Kutjeva potiče i sugerira jedinici lokalne samouprave uređenje javnih površina u svrhu što boljeg dojma cijele destinacije na način aktivnog sudjelovanja u redovnom poslovanju.  
Rashodi: 0,00 eura.

Ukupni rashodi za aktivnost Destinacijski menadžment: 0,00 eura.

**5. ČLANSTVO U STRUKOVNIM ORGANIZACIJAMA**

U 2023. godini nije ostvareno članstvo niti u domaćim niti u međunarodnim strukovnim organizacijama.

Ukupni rashodi za aktivnost Članstvo u strukovnim organizacijama: 0,00 eura.

**6. ADMINISTRATIVNI POSLOVI**

**6.1. Plaće**

Rashodi za plaće zaposlenika Turističke zajednice grada Kutjeva za 2023. godinu: 30.738,48 eura.

**6.2. Materijalni troškovi**

Materijalni troškovi su troškovi koji nastaju uslijed aktivnosti i djelovanja ureda i djelatnika Turističke zajednice koji obavljaju sve aktivnosti vezane uz djelovanje Turističke zajednice Grada Kutjeva, zadatke koje Turističko vijeće i Skupština stavljaju pred zaposlenike TZ-a, aktivnosti koje se ne mogu predvidjeti Programom rada te suradnju sa svim dionicima u turizmu, od turističkih djelatnika do volontera, članova udruga i ustanova. Ova stavka sadrži materijalne izdatke (uredski materijal, trošak reprezentacije, putne troškove i dnevnice, izdatke za reprezentacije poput suvenira, sitni inventar), izdatke za usluge (usluge telefona, pošte, odvjetničke usluge, prijevoz, tekuće održavanje, servis, knjigovodstvo i sl.), nematerijalne izdatke (bankovne usluge) te nabavku i održavanje opreme.   
Rashodi za materijalne troškove: 6.503,15 eura.

**6.5. Tijela turističke zajednice**

U 2023. godini nije bilo rashoda za sjednice tijela Turističke zajednice grada Kutjeva.  
Rashodi: 0,00 eura.

Ukupni rashodi za aktivnost Administrativni poslovi: 37.241,63eura.

**7. REZERVA**

Rezerva do 5% za potrebe osiguranja likvidnosti u izvanrednim okolnostima te financiranja neplaniranih aktivnosti ( Odlukom Turističkog vijeća moguća je alokacija sredstava rezerve na ostale pojedinačno planirane aktivnosti ili nove aktivnosti).

**8. POKRIVANJE MANJKA PRIHODA IZ PRETHODNE GODINE**

Turistička zajednica Grada Kutjeva nije imala manjak prihoda u 2022. godini stoga u 2023. godini nije imala pokrivanje manjka prihoda.

**Ukupno aktivnosti za 2023. godinu: 103.654,15 eura.**

**Izvješće o izvršenju programa rada TZ Grada Kutjeva za 2023. godinu   
- tablični prikaz**

